
«Қазақстан Республикасының Қаржы нарығын реттеу және дамыту агенттігі Басқармасының кейбір қаулыларына мемлекеттік қызметтерді көрсету және өзін-өзі реттеу саласындағы микроқаржылық және коллекторлық қызметті реттеу мәселелері бойынша өзгерістер енгізу туралы» Қазақстан Республикасы қаржы нарығын реттеу және дамыту агенттігі Басқармасының қаулысының жобасына
ТҮСІНДІРМЕ ЖАЗБА
(бұдан әрі – жоба)

1. Әзірлеуші мемлекеттік органның атауы
Қазақстан Республикасы Қаржы нарығын реттеу және дамыту агенттігі.
2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және (немесе) оны қабылдау қажеттігінің басқа да негіздемелері.
Жоба мемлекеттік қызметтер көрсету мәселелерін реттейтін нормативтік құқықтық актілердің жекелеген ережелерін Қазақстан Республикасының қолданыстағы заңнамасына, оның ішінде «Мемлекеттік жəне əлеуметтік жауапкершілігі бар көрсетілетін қызметтер туралы» Қазақстан Республикасының Заңына сәйкестендіру, сондай-ақ Агенттік Басқармасының 2026 жылғы 31 наурыздағы № 38 қаулысымен бекітілген Микроқаржылық қызмет саласында өзін-өзі реттейтін ұйымның және коллекторлық қызмет саласында өзін-өзі реттейтін ұйымның қызметін жүзеге асыру қағидаларын Қазақстан Республикасының Конституциясына және Қазақстан Республикасының Цифрлық кодексіне сәйкестендіру мақсатында әзірленді.
3. Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).
Жоба мемлекеттік бюджеттен қаржы бөлуді қажет етпейді.
4. Жоба қабылданған жағдайда болжанатын халықтың ауқымды топтары үшін әлеуметтік-экономикалық, құқықтық және (немесе) өзге салдары, сондай-ақ жоба ережелерінің ұлттық қауіпсіздікті қамтамасыз етуге ықпалы.
Жоба қабылданған жағдайда теріс әлеуметтік-экономикалық, құқықтық және (немесе) өзге де салдарға әкеп соқпайды, сондай-ақ ұлттық қауіпсіздікті қамтамасыз етуге теріс ықпалын тигізбейді.
5. Әлеуетті стейкхолдерлер (мемлекет, бизнес-қоғам, халық, өзге санаттар) үшін мүмкін салдары егжей-тегжейлі сипаттайтын нақты мақсаттар мен күтілетін нәтижелердің мерзімділері.
Жобамен Агенттік Басқармасының 2020 жылғы 23 қарашадағы № 108 «Микроқаржылық қызметті лицензиялау қағидаларын, микроқаржылық қызметті жүзеге асыруға арналған біліктілік талаптарын және оларға сәйкестікті растайтын құжаттардың тізбесін бекіту туралы» қаулысына және Агенттік Басқармасының 2020 жылғы 30 наурыздағы № 49 «Есептік тіркеуден өту және коллекторлық агенттіктердің тізілімін жүргізу қағидаларын бекіту туралы» қаулысына мемлекеттік қызметтер көрсету мерзімдерін тоқтата тұру және қайта бастау тәртібін реттеу бөлігінде өзгерістер енгізіледі. Мемлекеттік қызмет көрсету мерзімін тоқтата тұру қызмет алушыға мемлекеттік қызметті одан әрі көрсетуге кедергі келтіретін анықталған кемшіліктерді жою мүмкіндігін беру мақсатында көзделеді. Мемлекеттік қызмет көрсету мерзімін қайта бастау қызмет алушы анықталған кемшіліктерді жойғаннан кейін көрсетілетін қызметті берушінің тиісті шешім қабылдаған күнінен бастап жүзеге асырылады. Сонымен қатар, жобада көрсетілетін қызметті беруші мемлекеттік қызмет көрсетуден бас тарту туралы шешім қабылдаған жағдайда, көрсетілетін қызметті алушыны тыңдауды өткізу тәртібін реттейтін ережелерді алып тастау көзделеді.
Бұдан басқа, жоба Агенттік Басқармасының 2026 жылғы 31 наурыздағы 
№ 38 «Микроқаржылық қызмет саласында өзін-өзі реттейтін ұйымның және коллекторлық қызмет саласында өзін-өзі реттейтін ұйымның қызметін жүзеге асыру қағидаларын бекіту туралы» қаулысында қолданылатын терминологияны Қазақстан Республикасының Конституциясына және Қазақстан Республикасының Цифрлық кодексіне сәйкестендіруге бағытталған.
[bookmark: _GoBack]Жобаны қабылдау Агенттіктің нормативтік құқықтық актілерінде терминологияның бірыңғай қолданылуын қамтамасыз етуге, мемлекеттік қызметтер көрсету кезіндегі құқықтық реттеу сапасын арттыруға мүмкіндік береді.
6. Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетін-етілмейтінін көрсету) не ондай қажеттіліктің болмауы.
Жоқ.
7. Нормативтік құқықтық акті жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.
Сәйкес келеді.
8. Нормативтік құқықтық акті жобасының қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері.
Жеке кәсіпкерлік субъектілерінің шығындарын азайту және (немесе) ұлғайту көзделмейді.
